[image: image1.png]s
Q]
£




       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх. № 61-00-64/17.02.2025 г.
ДО
ОБЩИНСКИ СЪВЕТ 
ГР. ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване в конкурса, обявен от МОСВ И ПУДООС, в рамките на Националната кампания „Чиста околна среда – 2025 г.” на тема „Обичам природата – и аз участвам” 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Докладна записка с вх. № 10-00-39/13.02.2025 г., инж.Митко Топчиев – кмет на кметство Старцево, депозира искане за участие в обявявения конкурс, в рамките на Националната кампания „Чиста околна среда-2025 г.”, на тема: „Обичам природата – и аз участвам”, финансиран от Министерството на околната среда и водите (МОСВ) и Предприятието за управление на дейностите по опазване на околната среда (ПУДООС), 
Участници в конкурса могат да бъдат общини и кметства, като за реализиране на всеки от класираните проекти ще бъдат предоставени средства, в размер до 15 000 лв. (с вкл. ДДС). Срокът за изпращане на проектните предложения е до 28.02.2025 г. Целта на кампанията е да се изгради обществено отношение по въпросите, свързани с опазването на околната среда, както и да се повиши екологичната култура и загрижеността към мястото, в което живеем.  
Кметство Старцево предлага да кандидатства в кампанията с проектно предложение „Изграждане на кът за отдих, находящ се на ул. „Антон Страшимиров“, в с. Старцево”.  Идеята на това предложение е да се благоустрои един неугледен терен в село Старцево, както и да се почистят места за обществено ползване, чрез активното участие на жителите на населеното място.
Пространството, предвидено за благоустрояване, представлява площадка част от уличната регулация на ул. „Антон Страшимиров“, разположена между о.т. 205 и о.т. 206, между кв. VII и кв. VIII, по ПУП на с. Старцево, публична общинска собственост, съгласно Удостоверение №12/13.02.2025 г., издадено от Общинска администрация Златоград.
В рамките на проекта се предвижда почистване и реновиране на съществуващата площ, която е в неподържан вид. Предстои почистване и подравняване на терена. Ще бъде обособен кът за отдих, в който ще бъде монтирана беседка, около съществуващия в имота кладенец, предназначен  за обществено ползване. Около нея се предвижда оформяне на алеи, чрез затревяване, както и  засаждане на декоративно нискостеблено дърво. Предвижда се цялата площ да бъде оградена с декоративна дървена ограда и поставяне на кошче за отпадъци.
Предвидените дейности по проектното предложение ще осигури място за почивка на живущите в квартала и гостите на селото. Ще оформи екологичните навици и отговорното съзнание за опазване на околната среда както сред подрастващите, така и при възрастните.
Във връзка с гореизложеното, предлагам следния проект за решение:
І. Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 23 от ЗМСМА, Общински съвет Златоград
РЕШИ:

Дава съгласие Кметство Старцево, Община Златоград, чрез Кмета на кметство Старцево, да кандидатства в конкурса, обявен от МОСВ и ПУДООС, в рамките на Националната кампания „Чиста околна среда-2025 г.”, на тема „Обичам природата - и аз участвам”, с проектното предложение „Изграждане на кът за отдих, находящ се на ул. „Антон Страшимиров“, в с. Старцево”,  представляващ поземлен имот, част от уличната регулация на ул. „Антон Страшимиров“, разположен между о.т. 205 и о.т. 206, между кв. VII и кв. VIII, по ПУП на с. Старцево, публична общинска собственост, съгласно Удостоверение №12/13.02.2025 г., издадено от Общинска администрация Златоград.
С уважение,

МИРОСЛАВ ЯНЧЕВ

Кмет на Община Златоград
  ББ/ЛА



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

